open-index/open-wikipedia-markdown huggingface dataset:
Albert Atterberg

**Albert Atterberg** (født 19. mars 1846, død 4. april 1916) var en svensk kjemiker som utviklet teori og praksis omkring Atterberggrenser innenfor fagfeltet geoteknikk.

## Referanser
Harald Bothner

**Harald Bothner** (født 30. november 1850 i Fredrikshald, død 24. oktober 1924) var en norsk embetsmann og politiker. Han var medlem av statsrådsavdelingen i Stockholm i 1905, revisjonsminister i 1905, samt justisminister 1905–07.

Bothner var først sakfører i Sarpsborg 1878&ndash;1880, senere i Fredrikshald. I 1889 ble han statsadvokat i Stavanger og 1896 sorenskriver i Stjørdal og Verdal. Han ble innvalgt som representant for Nordre Trondhjems amt til Stortinget 1904–06, hvor han tilhørte den radikale delen av Venstre, og han gikk som representant for dette inn i Christian Michelsens regjering av 13. mars 1905. 

Han var stiftamtmann i Søndre Trondhjems amt 1907–1921.

Bothner var innehaver av 7. juni-medaljen. 

Hans *Dagbøker fra 1905* ble utgitt av Trondhjems historiske forening i 1987.

## Statsrådposter

* Fra 13. mars 1905; ved statsrådsavdelingen i Stockholm
* Fra 7. juni 1905; sjef for Revisjonsdepartementet
* Fra 27. november 1905; sjef for Justisdepartementet
* Meddelt avskjed sammen med statsminister Christian Michelsen 23. oktober 1907

## Referanser


## Litteratur
* Harald Bothner: *Dagbøker fra 1905*. Trondhjems historiske forening, 1987.
* *Illustreret norsk konversationsleksikon*, bd. I. Aschehoug, 1907.

## Eksterne lenker
*
Citroën Zabrus

**Citroën Zabrus** var en konseptbil produsert for den franske bilprodusenten Citroën av italienske Bertone. Modellen var basert på Citroën BX 4TC, og ble presentert på bilutstillingen i Torino, Italia i 1986.

Bilen var blant annet utstyrt med LCD-skjermer i dashbordet.  Den hadde 200 hk og en toppfart på ca. 227 km/h.
Škoda Favorit

**Škoda Favorit** er en biler produsert av den tsjekkiske bilprodusenten Škoda Auto fra 1936 til 1941 og navnet var igjen i bruk fra 1987 til 1995.

## Modeller

### Škoda Favorit, 1936 - 1941
Škoda Favorit er en mellomstor bil, den originale Favorit Type 904 har en 1802 cc sideventilmotor og ble produsert fra 1936 til 1939. Den ble etterfulgt av Favorit Type 923 som har en 2.091 cc med overliggende ventiler og ble produsert fra 1938 til 1941. Ingen av modellene solgte godt, så Škoda sluttet å produsere dem for å konsentrere seg om andre modeller.
Fil:Škoda Favorit 904 (1938).jpg|Škoda Favorit 904, 1938
Fil:Škoda 904 Favorit (1938) v Muzeu Svět škodovek 2021.jpg|Škoda Favorit 904, 1938
Fil:2007-08-cesko-207.jpg|Škoda Favorit 923, 1938
Fil:1938 Skoda Favorit type 923 pic3.JPG|Škoda Favorit 923, 1938


### Škoda Favorit, 1987 - 1995
Škoda Favorit er en liten familiebil, utstyrt med en 1.3-liters rekkemotor med fire sylindre og en effekt på 62 hestekrefter. Favorit er designet av italienske Bertone, og ble svært populær over hele Europa. En stasjonsvognutgave ble lansert i 1990 under navnet *Forman*, mens en pickup, *Škoda Pickup*, ble lansert i 1991.

Modellen ble erstattet av Felicia i 1995.
Fil:Skoda Favorit Utrecht 1989.jpg|Škoda Favorit, 1989
Fil:1993 Skoda Favorit LXi Plus 1.3 Front.jpg|Škoda Favorit, 1993
Fil:MHV Skoda Favorit 01.jpg|Škoda Favorit, bakparti
Langrenn under Paralympiske vinterleker 1994

Under Paralympiske vinterleker 1994 ble det konkurrert i langrenn.

## Resultater - menn
### 10 km Fri teknikk B1

Magne Lunde kom på 4.-plass og Morten Tollefsen på 5.-plass. 14 deltakere fullførte.

### 10 km Fri teknikk B2

### 10 km Fri teknikk B3

### 10 km Fri teknikk LW2/3/9

Wiggo Norseth kom på 4.-plass og Kjetil Evang kom på 12.-plass. 12 deltakere deltok.

### 10 km Fri teknikk LW4

### 10 km Fri teknikk LW5/7

### 10 km Fri teknikk LW6/8

Terje Holm kom på 13.-plass av de 16 som startet.

### 10 km Sitteski LW10

### 10 km Sitteski LW11

John-Olav Johansen kom på 5.-plass, av 19 deltakere.

### 15 km Sitteski LW10

### 15 km Sitteski LW11

John-Olav Johansen kom på 6.-plass, av 20 deltakere.

### 20 km Klassisk B1

Morten Tollefsen kom på 6.-plass av 16 deltakere.

### 20 km Klassisk B2

### 20 km Klassisk B3

### 20 km Klassisk LW2/3/9

Kjetil Evang kom på 8.-plass av 10 deltakere, med sluttiden 1.01.08,1.

### 20 km Klassisk LW4

### 20 km Klassisk LW5/7

### 20 km Klassisk LW6/8

Terje Holm kom på 8.-plass, av de 13 som fullførte.

### 3x2,5 km Stafett sitteski

### 4x5 km Stafett stående/blinde

### 5 km Klassisk B1

Morten Tollefsen kom på 7.-plass av 16 deltakere.

### 5 km Klassisk B2

### 5 km Klassisk B3

### 5 km Klassisk LW2/3/9

Kjetil Evang kom på 7.-plass med sluttiden 16.40,2, av 10 deltakere.

### 5 km Klassisk LW4

### 5 km Klassisk LW5/7

### 5 km Klassisk LW6/8

### 5 km Sitteski LW10

### 5 km Sitteski LW11

## Resultater - kvinner
### 10 km Klassisk B1

### 10 km Klassisk B2

### 10 km Klassisk B3

### 10 km Klassisk LW2/3/4

### 10 km Klassisk LW6/8/9

### 10 km Sitteski LW10-11

### 2,5 km Sitteski LW10-11

### 3x2,5 km Stafett åpen klasse

### 5 km Klassisk B1

### 5 km Klassisk B2

### 5 km Klassisk B3

### 5 km Klassisk LW2/3/4

### 5 km Klassisk LW6/8/9

### 5 km Fri teknikk B1

### 5 km Fri teknikk B2

### 5 km Fri teknikk B3

### 5 km Fri teknikk LW2/3/4

### 5 km Fri teknikk LW6/8/9

### 5 km Sitteski LW10-11
16. serierunde i Adeccoligaen 2007

**16. serierunde i Adeccoligaen 2007** startet som en full runde den 29. juli med åtte kamper den som alle startet klokken 18.00.


## Fakta

## Eksterne lenker
* Adeccoligaen 2007: Terminliste og resultater  på altomfotball.no
Metamorfoser

:*Se også [[Det gyldne esel]] av [[Lucius Apuleius Platonicus|Apuleius]], som opprinnelig også har tittelen *Metamorphoses* 

*'Metamorfoser*' ([[gresk]] *Metamorphoses* = *Forvandlinger*) er et [[Poesi|poetisk]] verk i femten deler av den [[Romerriket|romerske]] skribenten [[Ovid]] og er hans hovedverk, sannsynligvis forfattet umiddelbart før dikterens eksil i [[8]] e.Kr.

Det er et [[epos]] skrevet på [[heksameter]] som samler om lag 250 små og store fortellinger i femten bøker. Ovid gjenforteller verdenshistorien med spesielt blikk på [[mytologi]]en og de overnaturlige forvandlinger som den [[gresk mytologi|greske]] og [[romersk mytologi|romerske mytologien]] fortalte om. Et trekk som går igjen er beskrivelsen av de forvandlinger som [[Myte|mytiske]] skikkelser gjennomgikk, derav navnet. Verket både støtter seg til og polemiserer mot den hellenistiske dikteren [[Kallimakhos]] som skrev mytologiske smådikt som ble samlet under tittelen *Aitia* (gresk: *Årsaker*).

*Metamorfoser* er noen år yngre enn [[Vergil]]s *Æneiden*, men ånden er de to verkene vidt forskjellige. Selv om Ovid ikke direkte kritiserer keiser [[Augustus]] har verkets undertekst en brodd mot keiseren.

Fortellingen om [[Filemon og Baukis]], som ikke er kjent fra andre tekster, forteller om et eldre ektepar som får guder på besøk.

== Oversettelser ==
Den danske professor Otto Steen Due har oversatt *Metamorfoser* til [[dansk]] i [[1989]] (*Ovids Forvandlinger på danske vers*, Århus: Centrum), revidert i 2005 (*Ovids Metamorfoser på dansk*, København: Gyldendal).

Utdrag fra første bok, om [[kosmogoni]], er oversatt til norsk i antologien *Romersk religion*, 2010.

== Eksterne lenker ==
* 

* [http://etext.lib.virginia.edu/latin/ovid/ovidillust.html Ovid Illustrated: The Renaissance Reception of Ovid in Image and Text] (En omfattende miljø som tillater samtidig tilgang til latinsk tekst, engelske oversettelser, kommentarer fra flere kilder sammen med tresnittillustrasjoner av Virgil Solis.)
* [http://www.perseus.tufts.edu/cgi-bin/ptext?lookup=Ov.+Met.+1 *Metamorphoses'' i latinsk utgave og engelsk oversettelse] (Fra Project Perseus med lenker til kommentarer, mytologiske og grammatikalsk referanser)
* Poetry in Translation: Ovid: Metamorphoses. A.S. Klines oversettelse til engelsk. Har lenker og noter, og kan bli lastet ned i flere formater.
Agraff

En **agraff** er en klemme eller spenne. Ordet kommer fra fransk *agrafe* og skal etymologisk stamme fra det gammelhøytyske *krapo* som betyr «krok» og er beslektet med «krampe».

## Agraff i kirurgi

Agraff er i kirurgien en liten metallklemme som brukes istedenfor sutur til å lukke sår. Den er formet som et rektangel der det mangler den midterste delen av den ene langsiden.  Det finnes en spesiell tang som åpner agraffen når såret er grodd, og gjør det enkelt å fjerne den.

## Agraff i klesdrakter og liknende
Agraff kan også være pryd- eller smykkespenner til å holde sammen klær, gardiner, hattefjær og annet. 

## Agraff i arkitektur
Betegnelsen agraff kan også brukes om ornamentert sluttstein i en buehvelving. 

## Referanser
Lars Bakkerud

**Lars Henrik Bakkerud** (født 1971) er en norsk tidligere fotballspiller. Han spilte for flere klubber, blant annet svenske Helsingborg, greske Panionios og Hønefoss BK. Tidligere i karrieren spilte han for Fram Larvik.

Bakkerud er mest kjent for sin tid i Sportsklubben Brann hvor han spilte fra 1992 til 1998. Han var en av de viktigste spillerne på Brann på 1990-tallet.

Lars Bakkerud var på sitt aller beste og i landslagsbildet da han pådro seg et stygt beinbrudd. De siste årene i Brann var preget av skader, og han forlot klubben i 1998, til fordel for greske Panionios. Siden spilte han i svenske Helsingborg, der han også ble svensk mester.

Han har også spilt for Fram Larvik og Hønefoss. Bakkerud trente Norheimsund i et drøyt år før han i 2008 fikk tilbud fra sin tidligere arbeidsgiver i Sverige om en jobb som  spillerutvikler i klubben. I Helsingborg jobbet han tett med aldersgruppa 15-19 år i tillegg til A-lagsspillerne. Han har også jobbet med aldersbestemte landslag i Sverige,  før han kom tilbake til samme type arbeid i Brann.

Signerte som hovedtrener for FFK i november 2012, men fikk et kort opphold der før han i november 2013 signerte for Os Turn Fotball som sportssjef i klubben.

## Referanser


## Eksterne lenker
* 
* Lars Bakkerud  på historie.brann.no/spillerdatabase/spillerarkiv/
Norgesmesterskapet i fotball for menn 1970

**Norgesmesterskapet i fotball for menn 1970** ble vunnet av Strømsgodset etter seier over Lyn 4&ndash;2 den 25. oktober. Målscorere for Strømsgodset var Thorodd Presberg som scoret i det 30. minutt på straffe, og i det 46. minutt, Ingar Pettersen som scoret i det 67. og i det 69. minutt. For Lyn scoret Trygve Christophersen i det 10. og det 37. minutt.     25&nbsp;744 tilskuere overvar kampen som ble spilt på Ullevaal Stadion i Oslo. Dommer var Einar Røed. Dette var andre gangen  Strømsgodset vant et Norgesmesterskap.

**Strømsgodsets vinnerlag:** Inge Thun, Arild Mathisen, Jan Kristiansen, Tor Alsaker-Nøstdahl, Erik Eriksen, Odd Arild Amundsen, Egil H. Olsen, Bjørn Odmar Andersen, Steinar Pettersen, Thorodd Presberg, Ingar Pettersen; 
Ole Jonny Friise, Håvard Beckstrøm, Johnny Vidar Pedersen, Sverre Rørvik og Per Rune Wølner.

**Lyns lag:** Svein Bjørn Olsen, Jan Rodvang, Helge Østvold, Tore Børrehaug,
Knut Kolle, Arild Gulden, Andreas Morisbak, Ola Dybwad Olsen, Sven Otto Birkeland, Trygve Christophersen og Jon Palmer Austnes. 

## 1. runde

## 2. runde

## 3. runde

## 4. runde

## Kvartfinaler
*  – ***' 0-2
*  – ***' 0-3
*  – ***' 2-4
* ***' –  2-1

## Semifinaler
* ***' –  0-0, 1-0
* ***' –  7-0

## Finale
* **** –  4-2

## Kilder
* www.rsssf.no
* Einar Munthe-Kaas (red). *Sportsboken 1970*.
Aslaug Høydal

**Aslaug Høydal** (født 22. desember 1916, død 20. juli 2007) var en norsk forfatter og lærer. Hun vokste opp på Anåskosi i Langlim, Seljord, sammen med sju søsken. Hun var bosatt i Skjåk kommune.

Barnet står i sentrum i hennes forfatterskap. Gjennom lærergjerningen sin fikk hun innblikk i barna sine vilkår og skjebne. Høydal er mest kjent for romanene *Dyr last* (1963) og *Tårer i sand* (1969). De er angrep på et system hun mener glemmer at skolen er til for barnet. Tilsammen utga hun et femtitalls romaner, barnebøker og diktsamlinger. 

## Bibliografi
* 1942 – *Gutane i Ramnåsheia*
* 1947 – *Nord i Vårbuli*
* 1958 – *Eit år ilag med borna på urdi*
* 1959 – *Sevje*
* 1963 – *Dyr last*
* 1965 – *Ranka*
* 1969 – *Tårer i sand*
* 1970 – *I skotlina*
* 1974 – *I gryet gror dagen*
* 1974 – *Tussebot-sommaren*
* 1978 - *Gaupus*
* 1979 - *Gaupus og Kjetil*
* 1980 – *Med ti øre i lomma*
* 1981 – *Solbogar og isnåler*
* 1983 - *Gaupus og Tit Tit*
* 1984 – *Hønemor*
* 1984 – *Uppkomeringar*

## Referanser


## Eksterne lenker
* Om Utgard i Lundagrende i Skjåk, der Aslaug Høydal bur
Iso Grifo

**Iso Grifo** er en bilmodell fra den italienske bilprodusenten Iso Rivolta, som ble produsert mellom 1963 og 1975.

Modellen var utstyrt med amerikanske (innledningsvis Chevrolet-produserte, senere fra Ford) V8-motorer med støtstenger, og designet av Bertone har blitt ansett som meget vellykket, spesielt for den lett modifiserte *Series II*. Modellen rakk bare å bli produsert i 412 eksemplarer før fabrikken fikk økonomiske problemer og gikk konkurs i 1975.

Iso Grifo er i dag en ettertraktet samlermodell, som i god stand har oppnådd priser på over én million kroner.
Catching Features

***Catching Features*** er et orienteringsvideospill laget av Greg Walker. Dette er et prosjekt han har jobbet med på sin egen fritid i flere år. Til vanlig jobber han i et spillutviklingsfirma Pandemic Studios i Los Angeles.

CF er et videospill som dreier seg om orientering. Man løper gjennom et tredimensjonalt terreng (skog, park, by eller hva som helst) med kart og kompass, og man skal gjennomføre en orienteringsløype akkurat som i virkelig orientering. Det fysiske aspektet mangler, men de o-tekniske utfordringene er i til stede. Man må ta raske avgjørelser, ta ut veivalg, grovorientere, finorientere, og hele tiden prøve å finne den beste traseen i terrenget, både om dagen og om natta (nattorientering er med).

Det er også mulig å delta i online orienteringskonkurranser på Internett. Hver konkurranse er åpen i et gitt tidsrom og i dette tidsrommet kan man når som helst delta. Når konkurranseperioden er over, går seieren til den som har best tid. Man kan løpe så mange ganger man vil, men det er kun første forsøk som teller. Etter løpet kan man i et intuitivt system sammenlikne veivalg og strekktider med de andre løperne, og du kan se løpet i reprise med «GPS». Hvis man vil kan man legge ut egne kart og konkurranser. Alle som deltar i online-konkurranser havner på rankinglista på spillets hjemmeside. Fra tid til annen kan man også delta i spesielle turneringer med premier. I fjor ble Orienteering Today Catching Features World Series 2006 arrangert, sponset av kjente aktører som Vavrys og Moscompass.

Induviduelle løyper spilles med intervall- eller fellesstart mot virtuelle motstandere. Etter hver løype får du poeng basert på de andre løperne den dagen. Når du får nok poeng åpnes ny løyper.

Siden starten har CF blitt levert med en kart-editor som man kan lage sine egne kart med. Det følger også med en kartgenerator («randomizer») som kan spytte ut nye kart i det uendelige. Men disse kartene er ikke er spesielt realistiske eller varierte. Men med den siste store CF-oppdateringen som ble sluppet den 13. oktober 2006 fulgte det med et nytt program som svært enkelt lar deg importere et hvilket som helst orienteringskart i OCAD-format og konvertere det til et terreng som kan brukes i spillet. Dette har gjort at det nå florerer av høyst varierte og interessante kart i online-konkurransene. I tillegg bringer dette med seg til nå uante muligheter for tredimensjonal visualisering av orienteringskart.

Et løp varer typisk i 5-10 min, og det finnes både kortere og lengre varianter. Sekundene i CF tikker av gårde mye fortere enn i den virkelige verden. Dette er for at kilometertidene skal bli noenlunde realistiske. Løpshastigheten er nemlig ganske mye høyere i CF enn i virkeligheten. På denne måten sikres det at vanskelighetsgraden ikke blir for lav.

## Eksterne lenker
*Catching Features
*Norges Orienteringsforbund
*World of O
Bastards

***Bastards*** er det tolvte studioalbumet til heavy metal-bandet Motörhead.

## Sporliste
# «On Your Feet Or on Your Knees» (2:33)
# «Burner» (2:52)
# «Death or Glory» (4:50)
# «I Am the Sword» (4:28)
# «Born to Raise Hell» (4:57)
# «Don't Let Daddy Kiss Me» (4:05)
# «Bad Woman» (3:16)
# «Liar» (4:10)
# «Lost in the Ozone» (3:26)
# «I'm the Man» (3:28)
# «We Bring the Shake» (3:46)
# «Devils» (5:56)

## Personell
* Lemmy – Vokal, bass
* Phil Campbell – Gitar
* Michael «Würzel» Burston – Gitar
* Mikkey Dee – Trommer

## Eksterne lenker
*
Tannmøll

* *[[Epermenia]]*
* *[[Phaulernis]]*

**Tannmøll** (Epermeniidae) er en artsfattig gruppe av små sommerfugler som hører til gruppen Apoditrysia. Deres slektskapsforhold til andre Apoditrysia er usikkert, og de blir gjerne plassert i en overfamilie for seg, Epermenioidea. Det er beskrevet vel 80 arter, seks av dem er funnet i Norge.

## Utseende
Små møll (vingespenn 7 – 20&nbsp;mm), som oftest brunlige på farge, ofte spraglete og kamuflasjefargede. Antennene er trådformede og ganske lange. Forvingene er ganske smale (slekten *Epermenia*) til temmelig brede og avrundede (slekten *Phaulernis*). Bakvingene er smale med lange hårfrynser. Innerkanten av bakvingene har noen tufser av oppstående skjell som stikker opp på ryggsiden når møllene hviler, dette er et godt feltkjennetegn på familien. Beina har flere påfallende kranser av stive børster.
## Levevis
Larvene til tannmøllene kan leve på mange ulike plantefamilier. De fleste europeiske artene er knyttet til skjermplantefamilien (Apiaceae), men de finnes også på erteblomstfamilien (Fabiaceae), trådurtfamilien (Santalaceae), Loranthaceae, Pittosporaceae og til og med på bartrær i furufamilien (Pinaceae). Larvene lever mer eller mindre inne i ulike plantedeler, i miner eller under et spinn. Arten *Epermenia chaerophylella* kan gjøre litt skade på dyrkede skjermplanter.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien **Epermenioidea** Minet, 1983  – bare én familie
*********** Familien **tannmøll, Epermeniidae** Spuler, 1910 – i alt ca. 14 slekter og 83 arter
************ Slekten *Epermenia* Hübner, 1825
************* *Epermenia aequidentellus* (E. Hofmann, 1867) – bare kjent fra Vest-Agder i Norge
************* *Epermenia chaerophyllella* (Goeze, 1783) – nord til Nordland, den vanligste arten i Norge
************* *Epermenia illigerella* (Hübner, 1813) – Østlandet og vestover til Rogaland
************* *Epermenia falciformis* (Haworth, 1828) – bare kjent fra Vest-Agder i Norge
************* *Epermenia profugella* (Stainton, 1856) – kjent fra innlandet i Telemark og Oppland
************ Slekten *Ochromolopis* Hübner, 1815 – ikke i Norge, én art i Norden
************* *Ochromolopis ictella* (Hübner, 1813) – kjent fra Finland
************ Slekten *Phaulernis* Meyrick, 1895
************* *Phaulernis fulviguttella* (Zeller, 1839) – funnet spredt over hele Norge

## Kilder
Aarvik, L., Berggren, K. og Hansen, L.O. (red.) 2000. *Catalogus Lepidopterorum Norvegiae*. Lepidopterologisk arbeidsgruppe, Zoologisk Museum, Universitetet i Oslo og Norsk institutt for skogforskning, Ås.

## Eksterne lenker
* 
Nettsiden *Svenska fjärilar*, med bilder av de norske artene: http://www2.nrm.se/en/svenska_fjarilar/e/images/epermenia_falciformis_male.gif
Citroën ZX

**Citroën ZX** er en bilmodell fra den franske bilprodusenten Citroën, som ble produsert mellom 1991 og 1998.

ZX ble lansert som Citroëns bidrag i et segment som på 1990-tallet ble dominert av Ford Escort og Volkswagen Golf, og som Citroën tidligere hadde trukket seg ut av da GSA ble erstattet av BX ti år tidligere. BX var et forsøk på å dekke opp to segmenter – både segmentet for små familiebiler, men samtidig markedet for større familiebiler, og havnet dermed midt mellom. Citroën ZX-plattformen ble også benyttet i Peugeot 306, som ble produsert fra 1993, samt i varebilene Citroën Berlingo og Peugeot Partner. Produksjonen av ZX ble stanset i 1998, da etterfølgeren Citroën Xsara ble lansert.

## Eksterne lenker
*
Sacrifice (Motörhead-album)

***Sacrifice*** er det trettende studioalbumet til heavy metal-bandet Motörhead.

## Sporliste
# «Sacrifice» (3:16)
# «Sex and Death» (2:02)
# «Over Your Shoulder» (3:17)
# «War For War» (3:08)
# «Order/Fade to Black» (4:02)
# «Dog-Face Boy» (3:25)
# «All Gone to Hell» (3:41)
# «Make 'em Blind» (4:25)
# «Don't Waste Your Time» (2:32)
# «In Another Time» (3:09)
# «Out of the Sun» (3:43)

## Personell
*Lemmy – Vokal, bass
*Phil Campbell – Gitar
*Michael «Würzel» Burston – Gitar
*Mikkey Dee – Trommer

## Eksterne lenker
*
Overnight Sensation (album)

***Overnight Sensation*** er det fjortende studioalbumet til heavy metal-bandet Motörhead.

## Sporliste
# «Civil War» (3:01)
# «Crazy Like a Fox» (4:32)
# «I Don't Believe a Word» (6:31)
# «Eat the Gun» (2:13)
# «Overnight Sensation» (4:10)
# «Love Can't Buy You Money» (3:06)
# «Broken» (4:34)
# «Them Not Me» (2:47)
# «Murder Show» (3:03)
# «Shake the World» (3:29)
# «Listen to Your Heart» (3:45)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Eksterne lenker
*
Snake Bite Love

***Snake Bite Love*** er det 15. studioalbumet til heavy metal-bandet Motörhead.

## Sporliste
# «Love for Sale» (4:52)
# «Dogs of War» (3:38)
# «Snake Bite love» (3:30)
# «Assasin» (4:48)
# «Take the Blame» (4:03)
# «Dead and Gone» (4:18)
# «Night Side» (3:37)
# «Don't Lie to Me» (3:59)
# «Joy of Labour» (4:52)
# «Desperate for You» (3:27)
# «Better Off Dead» (3:42)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Eksterne lenker
*
David Aasen Sandved

**David Aasen Sandved** (født 17. oktober 1973 i Bergen) er en norsk kunsthistoriker og konstituert fylkeskonservator i Hordaland. Frem til 2008 jobbet han som fagkonsulent i kunsthistorie, arkitekturhistorie og bygningsvern ved Jugendstilsenteret i Ålesund.

Han tok hovedfag i kunsthistorie ved Universitetet i Bergen i 2001 med oppgaven: *[[Goetheanum]]. Mellom daimoner – nye perspektiver på Rudolf Steiners arkitektur*.

## Faglig
Han har markert seg som talsperson for bevaring av det som gjenstår av jugendbebyggelsen i Ålesund. I forbindelse med at *[[ICOMOS Norge]]* i september 2007 karakteriserte jugendbyen Ålesund som et av de fem mest truede kulturminnene i Norge, påpekte han at man har tillatt fjerning av alt interiør i flere jugendhus, noe han beskrev som en «ikke fornybar ressurs».

I perioden 2008&ndash;2010 er David Aasen Sandved ICOMOS Norges representant (*voting member*) i den vitenskapelige komiteen «Stone» (*ICOMOS International Scientific Committee for Stone*).

Han har i perioden 2005&ndash;2008 vært styremedlem i det internasjonale nettverket Réseau Art Nouveau Network. I denne posisjonen har han blant annet deltatt i utgivelsen av flere hefter om jugendstil for barn: *Floraboken* (2004), og *Aktivitetsbok* (2003), som begge er utgitt på 11 språk, og han har vært kurator for multimediepresentasjonen «Art Nouveau & Society» som er vist i mange europeiske jugendbyer.

Han har vært styremedlem i Stiftelsen Kulturkvartalet (Jugendstilsenteret/Kunstmuseet KUBE) i perioden 2005&ndash;2008, og i Fortidsminneforeningen, avdeling Sunnmøre i perioden 2003&ndash;2008. 

## Publikasjoner
* 
* *Alphonse Mucha: Dekorative dokumenter*, David Aasen Sandved og Gabriel Mourey, Jugendstilsenteret, 2007, ISBN 978-82-995483-5-9
* *Hagbarth Schytte-Berg, modernisme d’estil escandinau / Hagbarth Schytte-Berg, Art Nouveau – Scandinavian Style* I: coupDefouet, nr. 6, , David Aasen Sandved, Barcelona 2005
* *Per Inge Bjørlo: Tvilens perspektiv – samtaler 1*, David Aasen Sandved og Finn Skårderud, Jugendstilsenteret , 2004, ISBN 82-995483-2-2,
* *Activity book II*, David Aasen Sandved, Réseau Art Nouveau Network, Brussel, 2004
* *Activity book I*, David Aasen Sandved, Réseau Art Nouveau Network, Brussel, 2003
* Artikkelen *Visions pour la reconstruction d`Ålesund / Visions for the reconstruction of Ålesund* I: *Art nouveau en projet / Art Nouveau in Progress*, David Aasen Sandved, Réseau Art Nouveau Network, Brussel, 2003.  
* *Goetheanum: mellom daimoner – Nye perspektiver på Rudolf Steiners arkitektur*, David Aasen Sandved, Hovedoppgave i kunsthistorie – Universitetet i Bergen, 2001.  

## Referanser
Faktor

**Faktor** kan sikte til: 

* En medvirkende omstendighet
* Faktor, banker og andre selskaper som bedriver faktoring; en form for finansiering til næringslivet
* Faktor, matematisk del av en ligning eller et tall i faktorisering
* Faktor (bok), serie lærebøker om matematikk
* *[[Faktor (TV-program)]]*, dokumentarserie på NRK
* Faktor (yrke), teknisk leder i et trykkeri

**Factor** kan sikte til:

* Factor (programmeringsspråk), stakkorientert programmeringsspråk
Xhosa-krigene

**Xhosa-krigene** er en samlebetegnelse for ni kriger som stod mellom amaXhosa–folket og europeiske nybyggere (boere, og etter hvert, også briter) fra 1779 til 1879 i det som nå er provinsen Eastern Cape i Sør-Afrika. Krigene førte til at Xhosaene mistet det meste av sitt land.

Uenigheter mellom boerne og xhosaene stod om det gode beitelandet, og endte i flere trefninger og krig. Boerne hadde skytevåpen og møtte et xhosafolk som ikke var forberedt på denne typen strid. Da Storbritannia gikk inn i Kappkolonien i 1806, ble det sendt styrker for å hjelpe boerne, og i 1811 begynte de å renske landet for xhosaer. Rundt 4&nbsp;000 britiske kolonister ble plassert ved Fish River. 

Xhosaene ble drevet bort fra distriktet mellom Fish og Sundays kjent som Zuurveld. Dette distriktet ble deretter et slags nøytralt område. Men i en tid før 1811 hadde xhosaene tatt kontroll over det nøytrale området, og dermed lagt seg ut med kolonistene på nytt. For å kaste dem ut fra Zuurveld, gikk oberst John Graham ut i felten med en blandet styrke i 1811 for å iverksette sin plan av «nødvendig grad av terror.» Til slutt ble xhosaene drevet over på den andre siden av Fish. På stedet for oberst Grahams hovedkvarter vokste det frem en by som nå bærer hans navn, Grahamstown.

Det vokste på nytt frem vanskeligheter mellom myndighetene i Kappkolonien og xhosaene i 1817. Den umiddelbare årsaken var et forsøk fra kolonimyndighetene på å skaffe tilbake stjålet kveg. 22. april 1817 angrep xhosaene Grahamstown, ledet av profethøvdingen Makana. Grahamstown ble holdt av en håndfull hvite styrker. Hjelpen ankom tidsnok og xhosafolket ble slått tilbake. Det ble da avtalt at landet mellom Fish og Keiskamma skulle være nøytralt territorium.
We Are Motörhead

***We Are Motörhead*** er det 16. studioalbumet til heavy metal-bandet Motörhead.

## Sporliste
# «See Me Burning» (2:57)
# «Slow Dance» (4:28)
# «Stay Out of Jail» (3:01)
# «God Save the Queen» (Sex Pistols-cover) (3:18)
# «Out to Lunch» (3:25)
# «Wake the Dead» (5:13)
# «One More Fucking Time» (6:45)
# «Stagefright/Crash and Burn» (3:01)
# «(Wearing Your) Heart on Your Sleeve» (3:41)
# «We Are Motörhead» (2:22)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Eksterne lenker
*
Hammered

***Hammered*** er det 17. studioalbumet til heavy metal-bandet Motörhead.

WWE-wrestleren Triple H (også kjent som «The Game») som er en stor fan av Motörhead har bakgrunnsstemme på sangen «Serial Killer», og sangen «The Game» ble brukt som Triple Hs tittelsang. Bandet hadde lovet Triple H å få være med på albumet, men da de ble usikre på om han egentlig kunne synge fant de ut at det enkleste bare var å la han snakke på albumet.

## Sporliste
# «Walk a Crooked Mile» (5:53)
# «Down the Line» (4:25)
# «Brave New World» (4:05)
# «Voices from the War» (4:30)
# «Mine All Mine» (4:14)
# «Shut Your Mouth» (4:08)
# «Kill the World» (3:41)
# «Dr. Love» (3:51)
# «No Remorse» (5:19)
# «Red Raw» (4:05)
# «Serial Killer» (1:57)
# «The Game» (3:31)
# «Overnight Sensation (Live)» (4:16)

### Bonusspor på Limited Edition digipak-utgave
# «Shoot You in the Back» (Live)
# «R.A.M.O.N.E.S.» (Live)
# «The Game»
# «Boneshaker – 25 & Alive» (Motörhead DVD preview)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Referanser


## Eksterne lenker
*
Inferno (album)

***Inferno*** er det 18. studioalbumet til heavy metal-bandet Motörhead.

## Sporliste
# «Terminal Show» (3:47)
# «Killers» (4:16)
# «In the Name of Tragedy» (3:05)
# «Suicide» (5:09)
# «Life's a Bitch» (4:15)
# «Down on Me» (4:14)
# «In the Black» (4:33)
# «Fight» (3:44)
# «The Year of the Wolf» (4:19)
# «Keys to the Kingdom» (4:48)
# «Smiling Like a Killer» (2:46)
# «Whorehouse Blues» (3:52)

### Bonusspor
;Bonus-DVD på Digipak-utgaven:
# «Interview & Making of *Inferno*» (Dokumentar)
# «Brave New World» (Videoklipp)
# «Serial Killer» (Videoklipp)
# «We are Motörhead» (Videoklipp)

;Bonus-DVD på *30th Anniversaty Edition* (2005):
# Live in Hammersmith 30th Anniversary Show 2005 (27:34)
## «Killers»
## «Love for Sale»
## «Tragedy»
## «(We Are) The Road Crew»
## «Whorehouse Blues»
## «Bomber»
# «Whorehouse Blues» (03:54) (Musikkvideo)
# «Making of 'Whorehouse Blues'» (16:59) (Dokumentar)
# «The Guts and the Glory 'Motörhead's Story'» (1:04:01) (Intervjuer med Lemmy, Phil Campbell, Mikkey Dee, Philthy Animal Taylor, Fast Eddie Clarke og Joe Petagno)
# «About Joe Petagno» (20:13) (Intervju med kunstneren Joe Petagno, skaperen av Snaggletooth B. Motörhead)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Eksterne lenker
*
Sinderkjegle

**Sinderkjegle** er en bratt, kjegleformet høyde bestående av vulkanske fragmenter som samler seg rundt og medvinds fra en vulkansk åpning. Steinfragmentene, som gjerne kalles vulkansk slagg, er glassaktige og inneholder et stort antall gassbobler, som størkner på stedet ettersom magma presses eksplosivt ut fra en vulkan og raskt størkner. Sinderkjegler varierer i størrelse fra et titalls til flere hundre meter høye.

Mange sinderkjegler har et skål-formet krater på toppen. Lavastrømmer bryter vanligvis ut ved sinderkjegler, enten via et gjennombrudd på en side av krateret, eller fra en åpning på siden av kjeglen. Dersom en lavastrøm får et fullstendig gjennombrudd i et krater, danner de gjenværende veggene et amfiteater eller hesteskolignende form rundt åpningen. Lava kommer sjelden ut fra toppen (unntatt i form av en fontene) fordi den løse, uherdede steinen er for svak til å motstå presset fra magmaen ettersom den stiger mot overflaten gjennom den sentrale åpningen.

Sinderkjegler finnes vanligvis på siden av skjoldvulkaner, stratovulkaner og kalderaer. Geologer har for eksempel funnet snart 100 sinderkjegler på sidene til Mauna Kea, som er en skjoldvulkan som befinner seg på Hawaii.

Den kanskje mest kjente sinderkjeglen, Paricutín, steg opp fra en ny åpning i en maisåker i Mexico i 1943. Utbruddet vedvarte i 9 år, og bygget opp en kjegle på 424 meter, og dannet lavastrømmer som dekket 25 km².

Historisk sett er jordens mest aktive sinderkjegle Cerro Negro i Nicaragua. Den er en del av en gruppe på fire unge sinderkjegler nordvest for Las Pilas-vulkanen. Siden den ble dannet i 1850 har den hatt over 20 utbrudd, der de siste forekom i 1992, 1995 og 1999.

## Referanser
Nybyggerne i 1820

**Nybyggerne i 1820** var flere grupper av hvite, britiske kolonister som ble plassert av britiske myndigheter og Kappkoloniens myndigheter i dagens Eastern Cape i Sør-Afrika i 1820.

Nybyggerne ble oppmuntret til å slå seg ned i et forsøk på å stenge, konsolidere og forsvare det østlige grenseområdet mot nabofolket xhosaene. Den skulle også heve andelen av engelskspråklige i befolkningen. Den var en av de største etappene i britisk bosetning i Afrika og dannet det anglo–afrikanske kulturelle området Albany, dermed var den en milepæl i dannelsen av det anglo–afrikanske folket.

Rundt 5&nbsp;000 nybyggere ankom Kapp i rundt 60 forskjellige grupper mellom april og juni 1820. Nybyggerne fikk gårder nær landsbyen Bathurst og fikk utstyr, men mangel på landbrukserfaring førte til at mange av dem oppgav landbruket og trakk seg tilbake til Bathurst og andre bosetninger som Grahamstown, East London og Port Elizabeth hvor mange av dem ble handelsmenn.

De blir minnet i Grahamstown gjennom et nasjonalt monument som åpnet i 1974, *1820 Settlers National Monument*, hvor det arrangeres skuespill, konserter og kulturelle hendelser.

## Litteratur
* Mitford-Barberton, I., 1968. *Some Frontier Families*, Cape Town: Human & Rousseau
* Rosenthal, E., 1978. *Encyclopedia of Southern Africa*, Cape Town: Juta & Co.

## Eksterne lenker
* Grahamstown Foundation and 1820 Settlers National Monument
* 1820Settlers.com, slektsforskning
King William’s Town

**King William's Town** er en by i provinsen iMpuma-Koloni i Sør-Afrika og ligger ved Buffalo rundt 50 km vest–nordvest for East London. 

**King** som byen kalles lokalt, ligger på 389 moh ved foten av Amatola-fjellene, midt i et tett befolket landbruksdistrikt. De fleste offentlige bygninger og forretninger er bygget i stein. Byen har produksjon av godteri, stearinlys, såpe, fyrstikker og lær og har stor handel med East London i ull, skinn og korn. 

Byen var et viktig sentrum for handel med de innfødte i Kaffraria. Den ble grunnlagt av Benjamin d'Urban i mai 1835 under xhosa-krigen det året og er oppkalt etter Vilhelm IV av Det forente kongerike Storbritannia og Irland. Den ble forlatt i desember 1836, men ble bosatt på nytt i 1846 og var hovedstad i Britisk Kaffraria fra det ble opprettet i 1847 til det ble innlemmet i Kappkolonien i 1865. Mange av kolonistene i nabodistriktene er etterkommere av medlemmer av den tyske legion som ble oppløst etter Krimkrigen og gitt landområder i Kappkolonien. Derfor er navn som Berlin, Potsdam, Braunschweig, Frankfurt am Main og Stutterheim gitt til bosetningene i denne delen av landet.

Opprinnelig ble byen erklært som provinshovedstad for det omkringliggende distriktet Adelaide, og områdets økonomi var avhengig av kveg og sauehold. Dens nærhet til den nye provinshovedstaden Bhisho har ført ny utvikling til området etter apartheids fall i 1994.
M’Zab-dalen

**M'Zab** (eller **Mzab**) er en region i provinsen Ghardaïa i Algerie. Den 10&nbsp;km lange dalen, som ligger i Sahara i sentral-Algerie har ca. 120,000 innbyggere som fortsatt lever i tradisjonelle bysamfunn med egne lover og skikker.

Mozabittene, som innbyggerne kalles, er en berbisk folkegruppe, og tilhører ibadiretningen innen islam. Mozabittene har bodd i området siden steinalderen, og ble omvendt til islam gjennom møte med Rostomiddynastiet. Rostomidene ble etter hvert integrert med Mozabittene.

Innbyggerne bor *ksour*, befestede byer. Hver av de fem byene har en sentral moské som inneholder matlager og er bygget som et siste, indre festningsverk innenfor bymuren. Minareten fungerte som *vakttårn*. Utenfor bymuren ligger særpregede gravplasser som avspeiler den samme egalitære samfunnsstruktur som byene gjør. Mozabittene har sommertilhold i særskilte leirer utenfor byen.  Den største byen er Ghardaïa. De øvrige er: Beni Isguen, Melika, Bou Noura og El Ateuf. Spesielt for Beni Isguen er at bare muslimer tillates å overnatte i byen.

Ettersom M'zab ligger langt fra andre bebodde deler av Algerie, er både den materielle og den samfunnsmessige kulturen forholdsvis uforandret.

## Eksterne lenker
* chris-kutschera.com *The changing world of Mzab*; fra *The Middle East magazine*, 1983
Amores

***Amores*** er en samling kjærlighetsdikt i opprinnelig fem bøker, senere av forfatteren redigert ned til tre, av den romerske dikter Ovid. Det var hans første utgitte samling. Dikteren beskriver sin kjærlighet til en kvinne ved navn Corinna. Diktene, som er skrevet i elegiske distika, er kjennetegnet ved sin ironi. Boken følger den populære modellen for erotisk elegi, slik den ble berømt av skikkelser som Tibullus eller Propertius, men  overdriver ofte vanlige motiver og virkemidler til det absurde.

Selv om enkelte litteraturforskere har betegnet *Amores* som et viktig bidrag til den latinske kjærlighetselegien, er de vanligvis ikke rgnet blant Ovids beste skrifter. og siteres oftere i prologer som omhandler hans andre verker.

## Norsk utgave
* *Amores – kjærlighetseventyr*. Gjendiktet av Thea Selliaas Thorsen. Gyldendal, 2001

## Referanser
Piret Järvis

**Piret Järvis** (født 6. februar 1984 i Tallinn) er en estisk musiker. Hun er mest kjent som gitarist i det populære bandet Vanilla Ninja.

I Tallinn gikk hun på skole med Katrin Siska, en av de andre jentene i Vanilla Ninja. Piret studerte media ved det internasjonale universitetet, og var også vert for de estiske TV-programmene *The Crazy World* og *SuveFizz*.

Hun lærte å spille gitar og piano, og sang i forskjellige kor i 13 år. I dag er hun Vanilla Ninjas gitarist og er et av de tre medlemmene som har vært i gruppen helt siden den startet i 2002. Fra å ha en tilbaketrukket rolle i bandet, har hun fått en stadig mer sentral rolle, og sang flere av de 14 sangene på bandets tredje album, *[[Blue Tattoo]]*. Etter at bassist Maarja Kivi forlot gruppen i 2004, har Järvis blitt den personen som snakker mest under intervjuer.

Järvis kjæreste er Kallervo Karu (Kalle), trommeren i *Slide Fifty*.

## Priser
* * Sexiest Woman Of 2005* av Kroonika magasin ''

## Referanser


## Eksterne lenker
* 
* 
*
Phil Taylor (musiker)

**Phil «Philthy Animal» Taylor** (født 21. september 1954 i Chesterfield, død 11. november 2015) var en engelsk trommeslager som spilte i heavy metal-bandet Motörhead i periodene 1975&ndash;1984 og 1987&ndash;1992. Han deltok også på Motörheads samarbeid med Girlschool kalt Headgirl, som restulterte i utgivelsen *[[St. Valentine’s Day Massacre]]*. Før hans død spilte Phil Taylor i det nystartede bandet Capricorn sammen med tidligere Danzig-gitarist Todd Youth, tidligere Nashville Pussy-bassist Corey Parks og tidligere Monster Magnet-vokalist og gitarist Phil Caivano.

## Referanser


## Eksterne lenker
* 
*
.travel

**.travel** er et generisk toppnivådomene, godkjent av ICANN 8. april 2005, som et sponset toppnivådomene.  Det er forbeholdt til bruk for reisebyråer, flyselskaper, hoteller, turistbyråer og andre innen reiselivsbransjen.  Det sponses av Tralliance Corporation, et heleid datterselskap av TheGlobe.

En uavhengig evaluering gjort for ICANN anbefalte å ikke godkjenne Tralliance's søknad om å sponse *.travel*, men ICANN's styre godkjente delegeringen av *.travel* den 8. april 2005. Samme dag krevde reiselivsjournalisten og forbrukertalsmannen Edward Hasbrouck, med henvisning til ICANN's eget regelverk, at avgjørelsen om å godkjenne *.travel* måtte henvises til et uavhengig granskningsutvalg, for å avgjøre om beslutningen ble gjort på en måte som var i samsvar med ICANN's regler om åpenhet og innsyn, og at beslutningen ble stilt i bero i påvente av granskningen. Disse kravene er under behandling.

Den offisielle lanseringen begynte i oktober 2005, med et utvelgelsesprosess for å bestemme valgbarhet for registrering i hver av tre månedlige grupper for oktober, november og desember.  Normale registreringer begynte i januar 2006.

Registreringer behandles via akkrediterte registrarer.

## Eksterne lenker
* Nettsted for ''.travel''
* Request for independent review of ICANN's decision to approve .travel
Friidrett under Sommer-OL 1984

**Friidrett under Sommer-OL 1984**. Det ble konkurrert i 41 grener, 24 for menn og 17 for damer, i friidrett under Sommer-OL 1984 i Los Angeles. 

## Medaljer

## Medaljevinnere
### Menn

### Kvinner

## Eksterne lenker
* Resultater og profilside  på sports-reference.com
Thomas Blood

**Thomas Blood** (født 1618, død 23. august 1680) var en irskfødt oberst i British Army som er mest kjent for sitt forsøk på å stjele Storbritannias kronregalier fra Tower of London i 1671. 

## Tidlig liv
Blood ble født i Meath i Irland. Som mange av sine landsmenn ble han utdannet i England. Under de tre rikers krig gikk han i tjeneste under Oliver Cromwell, og på Cromwells forespørsel reiste han tilbake til Irland hvor han fikk en eiendom som betaling for sine tjenester. Da Karl II kom på tronen i 1660 ble eiendommen inndratt, og Blood flyktet med sin kone og sønn. 

En tid etter inndragelsen av eiendommen la han en plan om å kidnappe James Butler, 1. hertug av Ormonde, som var Irlands stattholder. Planen ble avslørt, men Blood klarte å unngå myndighetene og kom seg til Nederland. I 1670 forsøkte han igjen å kidnappe Ormonde, men mislyktes igjen. 

## Kronregaliene
I 1671 gjorde han sitt beryktede forsøk på å stjele kronregaliene. Gjennom flere uker hadde han bygget opp en vennskap med vokteren, Talbot Edwards. Den 9. mai klarte han å overtale Edwards til å vise frem regaliene, som da var i Martin Tower, til to av sine venner. De slo Edwards i hodet med en hammer, og bandt, kneblet og knivstakk ham. Blood brukte så hammeren til å slå St. Edvards krone flat, slik at han kunne gjemme den under prestekjolen han hadde forkledd seg i. En av de andre brukte en fil til å dele scepteret med kors i to, mens den tredje stappet monarkens rikseple ned i buksene. Edwards' sønn, som hadde vært i hæren i Flandern, hadde tilfeldigvis valgt akkurat den dagen til å besøke sin far for første gang på mange år. Da de så at han var på vei mot Martin Tower flyktet tyvene. Den unge Edwards slo alarm, og tyvene ble tatt mens de forsøkte å komme seg ut av Tower of London. 

Blood ble tatt med til palasset, hvor han ble forhørt av Karl II og flere medlemmer av kongefamilien. Kongen spurte: «Hva om jeg gir deg ditt liv?», hvorpå Bloood svarte: «Jeg vil forsøke å fortjene det, herre!». Ikke bare ble han benådet, han fikk til Ormondes fortvilelse en eiendom i Irland med årlig inntekt på 500 pund. I årene som fulgte ble han en kjent person i London, og var ofte ved hoffet.

## Død
Blood døde i sitt hjem i Bowling Alley i Westminster den 23. august 1680, og ble gravlagt ved St. Margarets kirke (kirkegården er nå Christchurch Gardens) nær St James's Park. Det ble i ettertid hevdet at myndighetene gravde opp liket for å sjekke at han virkelig var død, ettersom det gikk rykter om at dødsfallet og begravelsen hadde blitt fingert for å unngå å måtte betale en stor erstatning etter et søksmål. 

## Referanser


## Eksterne lenker
* Colonel Blood – The Theft of the Crown Jewels
* Time and History 7:00 A.M. British Crown Jewels Stolen 
* A Story of Thomas Blood's attempted theft of St. Edward's Crown, The Sceptre with the Cross and The Sovereign's Orb
Lillehammer bru

**Lillehammer bru** er ei veibru på europavei 6 i Lillehammer kommune i Innlandet. Brua krysser Gudbrandsdalslågen mellom Vingnes og Lillehammer. Brua er 543 meter lang, med lengste spenn 54 meter. Den ble åpnet i 1984.

## Se også
*Vingnesbrua
*Liste over broer i Norge
*Liste over broer i Norge etter lengde

## Referanser
Fuji T-3

**Fuji T-3** er et japansk treningsfly. T-3 er basert på KM-2 som var en videreutvikling av det amerikanske treningsflyet T-34 Mentor.

Fuji T-3 har vært brukt for grunntrening av piloter for det japanske flyvåpenet, men er nå erstattet av Fuji T-7. De siste T-3 ble pensjonert 23. april 2007.

## Spesifikasjoner

## Kilder

* *Encyclopedia of World Military Aircraft*, Aerospace. ( ISBN 1-874023-95-6 )
* *Air International, Volume 72/6*, Juni 2007
Vingnesbrua

**Vingnesbrua** er ei veibru i Lillehammer kommune i Innlandet. Brua krysser Mjøsa mellom Vingnes og Lillehammer. Den ble bygd i 1934 og er 816 meter lang (landets lengste på den tiden), med lengste spenn 67 meter. Før brua ble personer og gods fraktet med båt. 22. april 1940 (rundt kl. 04:00) sprengte norske ingeniørsoldater det ene spennet (nummer 2 fra vest) og de andre spennene kollapset samtidig. Sprengningen var så kraftig at vindusruter i vid omkrets ble knust. Sprengningen var et forsøk på å forsinke den tyske invasjonen og broen ble liggende slik en stund etter kampene. Mjøsa var fortsatt islagt og soldatene kunne gå over isen. Den tyske hovedstyrken kom på østsiden av Mjøsa og var ikke avhengig av broen. Broen ble gjenreist og tatt i bruk i februar 1941. Brua ble senere gjenoppbygd.

I mars 2017 bestemte kommunestyret i Lillehammer at brua skulle stenges for biltrafikk og bli en gang og  sykkelvei fra 12. mai 2017. Trafikken over Mjøsa/Gudbrandsdalslågen ved Lillehammer går nå over den nyere Lillehammer bru, som er del av europavei 6, E6.

I september 2020 begynte utplassering av en kunstinstallasjon med kopier av benker fra steder i verden som ligger omtrent langs en tenkt linje rundt jorda forlenget i begge retninger fra brua.


Vingnesbrua_med_brygge_sprengt.jpeg|Vingnesbrua etter den ble sprengt av norske ingeniørsoldater i 1940
Vingnesbrua fra Saksumdalsvegen.jpg|Sett fra Saksumdalsvegen


## Se også
*Lillehammer bru
*Liste over broer i Norge
*Liste over broer i Norge etter lengde

## Referanser
Thomas de Beauchamp, 12. jarl av Warwick

**Thomas de Beauchamp, 12. jarl av Warwick** (født 16. mars 1338 eller 1339, død 8. april eller 8. august 1401) var en engelsk adelsmann som ble en av Rikard IIs fremste motstandere. 

## Liv og virke
### Bakgrunn
Han var sønn av Thomas de Beauchamp, 11. jarl av Warwick og Catherine Mortimer, datter av Rogert Mortimer, 1. jarl av March. I 1369 etterfulgte han sin far som jarl av Warwick. 

### Virke
I 1373 deltok han i John av Gaunts felttog i Frankrike, og på denne tiden ble han ridder av Hosebåndsordenen. I parlamentene i 1376 og 1377 var han en av de som ble utpekt til å følge reformen av Rikard IIs regjering. Da reformen ikke ble så effektiv som man hadde håpet ble Beauchamp utnevnt til guvernør over kongen. Han tok med seg en stor avdeling soldater og bueskyttere under Rikards felttog i Skottland i 1385.

Warwick var i 1389 en av Lords Appellant, som forsøkte å skille kongen fra hans favoritter. Etter at Rikard tok tilbake makten trakk Warwick seg tilbake til sine eiendommer, men i 1397 ble han siktet for høyforræderi, angivelig fordi han hadde vært med på jarlen av Arundels angivelige konspirasjon. Han ble fengslet i Tower of London, i tårnet som senere fikk navnet Beauchamp Tower. Warwick sa seg skyldig og ba kongen om nåde. Han måtte gi fra seg sine titler og eiendommer, og ble forvist til Man for livstid. Men allerede året etter ble han igjen satt i Tower, inntil han ble sluppet fri i august 1399 etter Henry Bolingbrokes innledende seiere over Rikard II. 

Da Bolingbroke avsatte Rikard og ble kronet som kong Henrik IV fikk Beauchamp sine titler og eiendommer tilbake. Han var en av de som oppfordret Henrik IV til å henrette Rikard, og kjempet for den nye kongen under opprøret i 1400. 

Han døde i 1401, enten den 8. april eller 8. august. Hans ble etterfulgt som jarl av sønnen Richard, som han hadde med hustruen Margaret, datter av William Ferrers, 3. baron Ferrers av Groby.

## Referanser
Toklev kraftverk

**Toklev kraftverk** er et vannkraftverk ved Vanebu i Farrisvassdraget i Siljan kommune i Telemark fylke.

Kraftverket ble satt i drift i 1921  og utnytter et fall på  85 meter mellom Sporevatnet og Toklev.

Det er installert en francisturbin på 5 MW. Midlere årsproduksjon er på 20 GWh.

Initiativ til byggingen av kraftverket ble gjort av F. M. Treschow.

Kraftverket ble modernisert i 2007. To peltonturbiner ble erstattet med en francisturbin og det ble lagt ny tilløpstunnel.

Eier er Skagerak Kraft.

## Referanser


## Kilder
* 
* NVE vannkraftdatabase
* Skagerak Kraft